
NERINGOS SAVIVALDYBĖS MERAS 

POTVARKIS
DĖL TERITORIJOS TARP VALSTYBINIO MIŠKO IR PERVALKOS GATVĖS, TIES ŽEMĖS SKLYPU, ESANČIU ADRESU PERVALKOS G. 52, NERINGOJE, DETALIOJO PLANO RENGIMO PRADŽIOS BEI PLANAVIMO TIKSLŲ NUSTATYMO 

2023 m.                              d. Nr. V10-
Neringa


Vadovaudamasis Lietuvos Respublikos vietos savivaldos įstatymo 25 straipsnio 5 dalimi, Lietuvos Respublikos teritorijų planavimo įstatymo 24 straipsnio 5 dalimi, 28 straipsnio 
2 ir 6 dalimis, 31 straipsnio 4 dalimi, Lietuvos Respublikos miškų įstatymo 11 straipsnio, 1 dalies, 2 ir 3 dalimis, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 312 ir 316 punktais :
1. Pradedu rengti Teritorijos tarp valstybinio miško ir Pervalkos gatvės, ties žemės sklypu, esančiu adresu Pervalkos g. 52, Neringoje, detalųjį planą.
1. [bookmark: _Hlk103344266][bookmark: _Hlk103347966][bookmark: _Hlk139285428]Nustatau, kad pradedamo rengti Teritorijos tarp valstybinio miško ir Pervalkos gatvės, ties žemės sklypu, esančiu adresu Pervalkos g. 52, Neringoje, detaliojo plano tikslas – detalizuoti Neringos savivaldybės teritorijos ir jos dalių bendrajame plane nustatytus teritorijos naudojimo reglamentus, formuoti kitos paskirties, daugiabučių gyvenamųjų pastatų ir bendrabučių, susisiekimo ir inžinerinių tinklų koridorių, bendrojo naudojimo ir (ar) atskirųjų želdynų teritorijų žemės sklypus savivaldybei priklausančio būsto statybai, numatant miško žemės pavertimą kitomis naudmenomis, nustatyti bendruosius urbanistinius-architektūrinius, aplinkosauginius planuojamos teritorijos tvarkymo principus, nustatant teritorijos ir atskirų sklypų privalomuosius bei papildomus naudojimo ir tvarkymo rėžimo reikalavimus.
1. Pavedu administracijos direktorių organizuoti detaliojo plano rengimą teritorijoje tarp valstybinio miško ir Pervalkos gatvės, ties žemės sklypu, esančiu adresu  Pervalkos g. 52, Neringoje. 
1. Įpareigoju Architektūros ir teritorijų planavimo skyrių paskelbti šį įsakymą Neringos savivaldybės interneto svetainėje ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (TPDRIS).
Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos. 

